
	[bookmark: nev]KULCSÁR ISTVÁN
Gazdálkodás és menedzsment (BSc)
BSc, 3.  félév
Nyíregyházi Főiskola
Gazdasági és Társadalomtudományi Kar
	






Konzulensek:
	Dr. Galó Miklós
főiskolai tanár, NYF GTK

	Vargáné Dr. Bosnyák Ildikó
főiskolai adjunktus, NYF GTK




A 2008. ÉVI VILÁGGAZDASÁGI VÁLSÁG HATÁSVIZSGÁLATA

Szakdolgozatom témájául a 2008-as világgazdasági válságot választottam. A válság és annak következményei továbbra is napjaink világgazdaságának legaktuálisabb problémája, amely gyakorlatilag a világ valamennyi országát negatívan érinti.
A válsággal kapcsolatos kutatásaimat az 1980-as évek elején kezdtem. Az 1980-as évek elején a Fed által érvényesített monetáris politika jelentős változásokat indított el az Amerikai Egyesült Államok gazdaságában. A 80-as évek közepén alakult ki az a fejlődési modell az Amerikai Egyesült Államokban amely alapvetően a belsőfogyasztás hitelek útján történő növelésre épült, és az a világgazdasági modell amely alapján a világgazdaság az elmúlt évtizedekben fejlődött.
Továbbiakban a pénzügyi rendszerben lezajlott folyamatokra helyeztem a hangsúlyt. Elemzem azokat a folyamatokat amelyek végbementek a jelzáloghitelezésben a 2000-res évek első felében, és azok milyen negatív következményeket idéztek elő a világ pénzügyi rendszerében. Végig követtem azt a folyamatot, ahogyan a virtuális pénzügyi rendszerből a válság átterjed a reálgazdaságra. Bemutatom milyen hatást idéz elő a Wall street egyik meghatározó befektetési bankjának (Lehman Brothers) váratlan csődje a világ pénzpiacaira és miként erősíti fel azokat a meglévő negatív folyamatokat a gazdaságban, amelyek a későbbiekben előidézték a világgazdasági válságot. Ismertetem a világ különböző országaiban hozott intézkedéseket a válság leküzdésére. Megvizsgálom miképpen hatott Kelet-Európa országaira a válság különböző országok esetein keresztül. Dolgozatom hátralévő részében a válság következményeivel foglalkozom.
Végezetül arra a következtetésre jutottam, hogy a világgazdaság korábbi formájában nem fog tovább tudni fejlődni. Az Európai Unió és az Amerikai Egyesült Államok jelentős adósságot halmoztak fel az elmúlt évtizedekben, ami jelentős akadály lehet jövőbeni fogyasztásuk növelésében. A korábbi évekre jellemző hitelek útján növelt fogyasztás nem lesz tartható. Ez várhatóan negatívan fogja érinteni azokat az országokat amelyek jelentős részben az exportra helyezték fejlődésüket, mint például Kína és India.
Elsődleges célom dolgozatommal az volt, hogy lehető legátfogóbb képet nyújtsak a világgazdasági válságról, kitörésének okairól, hatásáról a világgazdaságban és várható következményeiről.



